Predkladacia správa

Informácia zo 74. zasadnutia Bezpečnostnej rady Slovenskej republiky konaného dňa 18. marca 2015 bola vypracovaná v súlade s ustanovením § 4 ods. 1 písm. f) zákona č. 110/2004 Z. z. o fungovaní Bezpečnostnej rady Slovenskej republiky v čase mieru, v zmysle ktorého predseda Bezpečnostnej rady Slovenskej republiky informuje vládu Slovenskej republiky o priebehu zasadnutia Bezpečnostnej rady Slovenskej republiky a jej prijaté uznesenia predkladá vláde Slovenskej republiky.
Bezpečnostná rada SR rokovala pod vedením jej podpredsedu pána Roberta Kaliňáka. Zo zasadnutia boli ospravedlnení predseda vlády a predseda Bezpečnostnej rady SR pán Robert Fico a minister spravodlivosti SR pán Tomáš Borec. Bezpečnostná rada SR bola uznášaniaschopná.    
K informácii zo zasadnutia Bezpečnostnej rady Slovenskej republiky sa prikladajú uznesenia prijaté Bezpečnostnou radou Slovenskej republiky (č. 414-421).
Vzhľadom na skutočnosť, že predkladaný materiál má informatívny charakter, nebolo k nemu vykonané medzirezortné pripomienkové konanie. 

